**Retningslinier for tildeling af FLS's rejselegat**

1. Generelle bestemmelser

* Ansøgningsberettigede medlemmer er medlemmer af Foreningen for Landskabsarkitektur- og bydesignStuderende (medlem på rejsetidspunktet!)
* Maksimalt tilskud udgør 1500 kr. pr. person
* FLS's rejseudvalg og andre grupper opfordres til at søge samlet
* Vi opfordrer til at alle dokumenter i ansøgningen sendes i ét samlet PDF-dokument
* Alle som modtager tilskud har pligt til at videreformidle udbyttet af deres rejse, hvis de bliver bedt om dette; f.eks. ved deltagelse i en fælles rejseaften arrangeret af FLS eller udformning af en eller flere artikler, som FLS frit må benytte

2. Kategorier af rejser, hvortil legatet kan søges

* Rejser i forbindelse med opgaver og ekskursioner
* Studierejser arrangeret på eget initiativ
* Kongresser og seminarer, der er relevante for studiet

3. Krav for udformning af ansøgningen (samlet i ét PDF-dokument)

* Fulde navn, adresse samt andre relevante personoplysninger
* Kontonummer, som legatet ønskes overført til
* Dokumentation for medlemskab af FLS (f.eks. bevis for betaling af kontingent til JA/FLS/DSR)
* Angivelse af det ansøgte beløb
* Rejsemål
* Formål samt varighed; program mv. vedlægges
* Kort motiveret ansøgning, hvor du bl.a. beskriver dit udbytte af turen
* Finansiering, herunder et budget som viser udgifter og indtægter. Udvælg evt. en konkret aktivitet og søg om penge specifikt til denne
* Oplysning om eventuelle tilskud fra andre fonde og legater
* Klar dokumentation for, at man har været af sted samt at rejsen har/havde studierelevans

4. Tidsfrister

* Der kan kun søges efter hjemkomst og der skal senest søges inden næste deadline målt fra hjemkomsttidspunktet. (Er studierejsen et udvekslingsophold skal der søges inden næste deadline målt fra afslutningen af den studierelevante del af rejsen, også selvom man først kommer hjem efter deadline.)
* Deadline for ansøgning af legatmidler er den første mandag kl. 12 i marts samt den første mandag kl. 12 i september (når FLS har modtaget din ansøgning, vil du få besked herom. Får du ikke en bekræftelse, så kontakt os!)

5. Behandling af ansøgninger

* Behandling af ansøgninger varetages af FLS's bestyrelse på førstkommende bestyrelsesmøde efter deadline for ansøgning
* Bestyrelsesmedlemmer der selv søger legatet udelukkes fra behandlingen